इयां बाडिआ लगदियां जां पानिए गी गेदिआं साढ़े ते दूए ग्रएं दियां जनानिया अप्पू बिचें चाचू हुन्दे बारे च चर्चा करदिआं रौह्‌न्दियां हियां। हल्ल बांदे जां बाड्डियां लग्गेदे मर्द बी अपने-अपने कम्म ठल्लियै उस्सी दूरा दा औन्दे गी दिक्खन लगी पौंदे हुंदे हे। कोई-“चाचू पैरें पे”, कोई “राम राम।” ते कोई “जै हिन्दा” आखियै चचू हुन्दी “आओ भक्त करदे हे। रम सत होई जाने परैन्त कोई लैओ ते जां घर चलिए लेटो, में आया।” कोई पुछ्दा-‘चाचू, कोई खत-पत्तर ते नईं साढ़ा ?’ कोई पुछदा-“मेरा इक मनी आडर औनां हा, आया ते नईं ?” कोई आखदा-“चाचू, अज्ज रातीं मेरे कोल रौहना ऐ। में किस चिटि्ठआं लखानिआं न ते कन्ने इक जरूरी सिक्ख मत बी पुच्छनी ऐ।”